ઘરમાં લગ્નનો મોટો પ્રસંગ હોય કે સ્વજનના મૃત્યુનો માઠો પ્રસંગ હોય એ વખતે ઘરમાં જમણવાર થતો હોય છે. સારા-માઠા પ્રસંગને સાચવવા માટે આંગણે આવેલા અતિથિઓ, સ્વજનોને સુખપૂર્વક જમાડવાનું કામ, ભાવતા ભોજન પીરસાવનું કામ હાલના સમયમાં મુશ્કેલ બની રહ્યું છે. એવી પરિસ્થિતિમાં ઘરઆંગણે મોટો જમણવાર માંડીને બેઠા હોઇએ ત્યારે ભોજન પીરસનારા લોકો ગમે તેટલા હોય તોય ઓછા પડતા હોય છે. આવા સંજોગોમાં હવે તો નાના-મોટા જમણવારમાં સામેલ થતાં લોકોની સંખ્યા અનુસાર પીરસણિયાઓની ગોઠવણનું અને ઓવરઓલ સુપરવાઇઝિંગનું કામ વ્યાવસાયિક ધોરણે કરી આપવામાં આવે છે.